cyanic-selkie/wikianc huggingface dataset:
Изложбен центар „Матка“
Опис
Во поставката на изложбаниот центар можат да се видат оригинални стари предмети, архивски материјали, филмови, фотографии, интервјуа, реални компоненти на електроенергетски сиситем како и уникатни образовни експонати изработени специјално за центарот и наменети за учење преку интеракција.
Мост Октавио Фријас де Оливеира
Детали
Тој е единствениот мост во светот кој има две кривулести патеки поддржани од еден бетонски јарбол. Двете криви линии, еден на надморска височина од 12 метри, а другиот на височина од 24 метри има приближна должина од по 900 метри.
Бугарски лев
Бугарски лев (ISO 4217: BGN, бројчен код 975) е официјална валута во Република Бугарија. Се дели на стотинки: 100 стотинки = 1 лев. Регулативниот орган е Бугарската Народна Банка. Валутата е во употреба од 1880 година.
На 5 јули 1999 година левот бил реденоминиран во однос 1000:1 со 1 нов лев, што било еднакво на 1 германска марка.
Антикоагуланс
Лекови и најзначајни својства
Во зависност од принципот на дејство, лековите може да се поделат на директни и индиректни антикоагуланси. Поделба на лековите може да се направи и врз основа на начинот на администрација на лекот, според ова се разликуваат антикоагуланси кои можат да се земаат орално и антикоагулански кои не може да се земаат орално.
Исправка на вредност на кредит
Формирање на резервата за покривање на можните загуби на кредитите
Резервата за покривање на можните загуби на кредитите се формира така што, во текот на годината, банката го проценува износот на загубите што може да ги претрпи на одобрените кредити и него го книжи како расход, кој паѓа на товар на финансискиот резултат од работењето. Вкупните резервации кои се направени во текот на траењето на кредитот ја претставуваат вкупната резерва за покривање на можните загуби на кредитите. Подоцна, од оваа резерва се одзема износот на ненаплатливите кредити.
На пример, на почетокот на финансиската година, резервата за можните загуби на кредитите изнесува 34 милиони денари. Понатаму, како последица на влошената финансиска состојба на неколку должници, во текот на годината, банката извршила дополнителни резервации во износ од 14 милиони денари. Истовремено, банката успеала делумно да наплати еден претходно отпишан кредит во износ од 8 милиони денари. Најпосле, кон крајот на годината, банката утврдила дека неколку претходно одобрени кредити во вкупен износ од 27 милиони денари не може да ги наплати и затоа, нив ги отпишува од сметководствената евиденција. Врз основа на овие податоци, вкупната резерва за можните загуби на кредитите изнесува:
Броштица
Потекло и значење на името
Името на селото првпат е забележано во век (1583 г.) како Проштица. Некогаш се сретнувало и како Брштица. Името доаѓа од растението брошт, кое можеби е и првобитното име на Броштичка Река, кое после станало име на селото.
Родови
Броштица е македонско село, поделено на муслимани и православни.
Олово(II) оксид
Подготовка
PbO се произведува во голем обем како среден производ при рафинирање на суровини оловни руди во метално олово. Вообичаената оловна руда е галена (олово(II) сулфид). На температура од околу 1,000 °C, сулфидот се претвора во оксид:
Структура
Како што е утврдено со рендгенска кристалографија, и полиморфните, четириагонални и орторомпски имаат пирамидно средиште со четири координати. Во четириагоналниот облик четирите олово-кислородни врски имаат иста должина, но во орторомпските две се пократки и две подолги. Пирамидната природа укажува на присуство на стереохемиски активен слободен електронски пар. Кога PbO се јавува во четириагонална решеткаста структура тој е наречен литаргит; а кога PbO има орторомбна решеткаста структура се нарекува масикот. PbO може да се менува од масикот во литаргит или обратно со контролирано греење и ладење. Четириагоналниот облик е обично црвена или портокалова боја, додека орторомпскиот обично е жолт или портокалов, но бојата не е многу сигурен показател за структурата. Четириагоналните и орторомбните облици на PbO се јавуваат природно како ретки минерали.
Килијан Мбапе
сезона 2015–2016
Мбапе своето деби во Лига 1 го направил на 2 декември 2015 година на домашен терен против Каен каде што го замени, Фабио Коентрао во 88 минута, со што стана најмлад дебитант во историјата на Монако со 16 години 347 дена и го собори рекордот на Тјери Анри стар 21 година.
сезона 2016–2017
Мбапе го постигна својот прв хет-трик во својата сениорска кариера на 14 декември 2016 година во победата од 7–0 против Рен во натпревар од францускиот Лига куп на стадионот Луи Втори - Првиот хет трик кој бил постигнат од играч на Монако, бил Сони Андерсон во 1997 година.
Сетома
Историја
Во „Етнографија на Адријанопол, Монастир и Салоника“ се вели дека во 1873 г. Сетома се состоело од 65 семејства со 220 жители Македонци Според статистиката на Васил К’нчов („Македонија. Етнографија и статистика“) во 1900 година Сетома имало 150 муслимани и 190 жители Македонци.
Турска Бизнис Банка
Историја
Ататурк го назначил Џелал Бајар, негов близок соработник, а потоа и министерот за градежништво за претседател на новоформираната банка. Ишбанк започнала со работа со две ограноци и 37 вработени под раководство на Бајар. Банката била основана со капитал од 1 милион турски лири од кои 250.000 ги покрил Ататурк, а остатокот биле обезбедени од приватни инвеститори. Во 1927 година, капиталот се зголемил на 2 милиони турски лири за да може да се спои со Националната кредитна банка како рамноправен партнер.
Светска година на физиката 2005 година
2005 година била прогласена за Светска година на физиката, позната и како Ајнштајн година, како признание на 100-годишнината од „Година на чудата“ на Алберт Ајнштајн, во која објавил четири значајни трудови и последователни достигнувања во областа на физиката.
Потекло на имињата на сојузните држави на САД
Од вкупно 50 сојузни држави, 11 се наречени по личности. Седум од нив се по европски владетели: двете Каролини, двете Вирџинии, Мериленд, Луизијана и Џорџија. Во минатото се направени неколку обиди за именување на држави по некои од татковците-основачи или други заслужни државници на САД: државата Френклин, државата Џеферсон (на три наврати), државата Линколн (на два наврата) и државата Вашингтон; од нив, единствено успешен бил обидот за Вашингтон.
Власиќи
Историја
Денес, селото е иселено и последните жители го напуштиле истото пред 1953 година.
Избирачко место
На претседателските избори во 2019 година, на ова избирачко место биле запишани вкупно 217 гласачи. На локалните избори во 2021 година, на ова избирачко место биле запишани вкупно 224 гласачи.
837 Шварцшилда
837 Шварцшилда —астероид со привремена ознака 1916 AG, со мало занесување, добро набљудуван астероид од Главниот астероиден појас, со орбита околу Сонцето со период од 3,48 години на растојание од 2,21–2,39 ае. Откриен е од страна на Макс Волф во Хајделбершката опсерваторија на 23 септември 1916 година.
NGC 6394
Податоци од набљудување
Според морфолошката класификација на галаксиите, NGC 6394 е од видот SBb. Видливиот сјај со голо око изнесува 14,5 m, а оној во рамките на интервалот од минималната до максималната честота 15,3 m, додека површинскиот сјај изнесува 13,7 m/лм2. NGC 6394 има привидни димензии од 1,4' х 0,4'.
Паладиум
Паладиум (II)
Паладиум(II) хлорид (PdCl2) — главен почетен материјал за други спединенија на паладиум. Тој се добива при реакција на паладиум и хлор. Се користи на хетерогени паладиумски катализатори како што се паладиум на бариум(II) сулфат паладиум на јаглерод и паладиум(II) хлорид на јаглерод. Раствори од PdCl2 во азотна киселина реагираат со оцетна киселина по што се добива паладиум(II) ацетат. PdCl2 реагира со лиганди(L) и гради квадратно планарни комплексни соединенија од типот PdCl2L2. Еден пример за вакво соединение е дериватот на бензонитрил PdX2(PhCN)2.
Пладиум (0)
Друго важно паладиум(0) комплексно соединение е трис(дибензилидинацетон)дипаладиум(0) (Pd2(dba)3), кое што се добива со редукција на натриум тетрахлоро паладат во присуство на дибензилидинацетон.
Паладиум(0) како и пакадиум (II), се користат како катализатори во реакции на спојување(coupling reactions) за што Richard F. Heck, Ei-ichi Negishi, и Akira Suzuki добиле Нобелова награда во 2010. таквите реакции имаат широка примена за добивање на хемикалии со голема чистота. Паладиум(II) ацетат, тетракис(трифенилфосфин)паладиум(0) (Pd(PPh3)4) и трис(дибензилидинацетон)дипаладиум(0) (Pd2(dba)3) се користат како катализатори или преткатализатри.
Братски сојуз
Братскиот сојуз бил многу пореволуционертен во однос на другите македонски асоцијации во тој период. Набргу по формирањето на сојузот, Трајко Китанчев како претседател, почнал со подготовка и испраќање на првите чети во Македонија, всушност тоа била четата на арамискиот војвода Дедо Димо, а по него во Македонија со своја чета се нашол Никола Геројски. Во почетокот на 1895 година помеѓу Македонскиот Комитет, Млада македонска книжевна дружина (која била обновена во Мај 1894 година ) и Братскиот Сојуз, постоело недоразбирање и судир. Но набргу дошло до помирување. Трајко Китанчев во својство на претседател на Сојузот ги повикал останатите друштва во Бугарија на помирување и на 19 март 1895 година се одржал І македонски конгрес на македонските друштва, при што дошло до обединување на МК, ММД и Братскиот сојуз во една организација со заедничко име - Македонски Комитет подоцна познат како Врховен Македонски Комитет односно Врховен македонско-одрински комитет. Слевањето на Братскиот Сојуз во МК било крај на неговата самостојна дејност.
Ние не сме ангели (филм од 1992)
Синопсис
Никола, 20-годишен студент по книжевност, има два проблеми: редовна утринска амнезија придружена со мамурлак и будење во креветите на непознати девојки. проблемите започнуваат кога бременоста и љубовта се мешаат во неговиот живот. Имено, матурантката Марина, една од многуте „еднократни“ авантури на Никола, забременила и се заљубила во него. За жал, Никола не се сеќава добро на сите околности. Најдобрата пријателка на Марина решава да ги земе работите во свои раце. Бидејќи Марина одбива да ја прекине бременоста, таа планира преку луди стратегии засновани на нејзините омилени романи со среќен крај, така што „суровиот љубовник“ Никола ќе се заљуби во Марина...
Строиманци
Самоуправа и политика
Во периодот од 1965 до 1996 година, селото се наоѓало во рамките на големата општина Свети Николе. Селото припаѓало на некогашната општина Орашац во периодот од 1955 до 1965 година.
Во периодот 1952-1955, селото било дел од тогашната Општина Павлешенци, во која покрај селото Строиманци, се наоѓале и селата Габреш, Горно Ѓуѓанци, Градиште, Долно Ѓуѓанци, Кокошиње, Кутли Бег, Кучкарево, К’шање, Павлешенци, Пезово и Стањевци. Селото припаѓало на Општина Долно Ѓуѓанци во периодот 1950-1952, во која влегувале селата Горно Ѓуѓанци, Долно Ѓуѓанци, Кокошиње, Павлешенци, Строиманци и Стрњевец.
Избирачко место
Селото е опфатено во избирачкото место бр. 1694 според Државната изборна комисија, сместено во просториите на основното училиште на селото Долно Ѓуѓанци. Во ова избирачко место влегуваат селата Горно Ѓуѓанци, Долно Ѓуѓанци и Строиманци.
Историjа словенобугарска
Историjа словенобугарска e првата ренесансна работа на бугарската историографија напишана од Паисиј Хилендарски во Хилендарскиот манастир и Зографскиот манастир во периодот 1760 - 1762 година. Прв примерок е дело на Софрониј Врачански (1765).
Нина Пономарјова
Нина Аполовна Пономарјова (родена на 27 април 1929 г.) — поранешна руска атлетичарка која се натпреварувала во дисциплината фрлање диск и била прва советка олимписка шампионка.
Кевин де Бројне
Волфсбург
Во август, Де Бројне изјавил да не настојува од челникот на Волфсбург да го продава, но признал дека не може да го запоставува интересувањето на Манчестер сити.
Манчестер сити
На 27 јануари 2016 постигнал гол во осмина финалето на лига купот против Евертон. 6 априла постигнал прв гол против Пари Сен Жермен, во ремито од 2:2 на Паркот на принцевите, во рамките на четвртфиналето на Лигата на шампионите. 12 април, Де Бројне го постигнал победоносниот гол против Пари Сен Жермен, за пласман на Манчестер сити во полуфиналето на лигата на шампионите за првпат во историјата.
Наундорф (Саксонија)
Наундорф (Naundorf) — општина во округот Северна Саксонија, во Саксонија, Германија.
Мајкл Фарадеј
Први самостојни истражувања и научни публикации
По враќањето на Мајкл Фарадеј од Европа, тој почнал да работи интензивно и во поголем дел од неговите активности се состојат од независни научни истражувања. Во 1816 година почнува да води курс по физика и хемија. Истата година излегува и неговата прва публикација.
Научни откритија
Во периодот 1833-1834 година Фарадеј го проучува текот на електричните струи во раствори на киселини и соли, што доведува до отворањето на законите на електролизата. До крајот на 1830 тој врши големи истражувања на електричните појави во диелектриците. Тој бил избран за член на Шведската кралска академија на науките во 1838 година и на Француската академија на науките во 1844 година
Последни години
Откако се вратил, во 1848 година тој го направил новото откритие, појавата на вртење на рамнината на поларизацијата на светлината, распоредувајќи се во проѕирни материи по должината на линиите на магнетното поле. Самиот Фарадеј придал огромно значење на тоа откритие, бидејќи бил длабоко убеден во врската помеѓу оптиката и електромагнетизмот. Други експерименти кои Мајкл Фарадеј ги има водат кон откривањето на диамагнетизмот и парамагнетизам.
Човек со интегритет
„Човек со интегритет“ (персиски: لِرد) — ирански филм од 2017 година, во режија на Мохамад Расулоф, кој е автор и на сценариото. Главните улоги ги играат: Реза Аклагирад, Судабех Бејзаи и Насим Адаби. На Канскиот фестивал, Расулоф бил награден во категоријата „Извесен поглед“, а покрај тоа, филмот освоил уште неколку награди на филмските фестивали.
Содржина
Еден човек живее во мало село во Иран, каде одгледува златни рипки. Тој се соочува со пропаст, кога му го запираат доводот на вода од реката...
Пентахлорофенол
Пентахлорофенолот е органохлорна супстанца која во продажба може да се најде под поголем број различни трговски називи. . Во минатото оваа супстанца се користела како инсектицид, хербицид, алгицид и дезинфектант.
Мариупол
Историја
Сега Мариупол — најголемиот индустриски центар во Donets басен, градот е најголемиот производител на леано железо и челик во земјата, тука работи од најголемите машина градење фабрика во Украина. Постои драматичен театар, три музеи, два универзитети, весници и ТВ пренос. Мариупол во последните децении постојано се соочува со еколошки и економски проблеми.
Одредишта
Телефон повикувачкиот број 380.629
NGC 1973
Податоци од набљудување
Според морфолошката класификација на галаксиите, NGC 1973 е од видот EN. Видливиот сјај во рамките на интервалот од минималната до максималната честота изнесува 7 m. NGC 1973 има привидни димензии од 5' х 5'.
Кружење на водата
Резервоари на вода
Вкупното количество на вода на Земјата изнесува околу 1.360.000.000 км2. Во однос на кружењето на водата, резервоари претставуваат местата кајшто водата се задржува во текот на кружењето. Најголем резервоар се океаните, кајшто постојано се наоѓаат околу 97% од водата на Земјата. Следни се ледниците и ледените прекривки (2%), а сите други резервоари содржат многу мали количества на вода. Најмал резервоар на вода се живите суштества - иако тие во голем дел се изградени од вода.
Меѓународна година на компирот
Ова била едно од многуте меѓународни прослави прогласени за специфични денови, месеци и години. 2008 година била споделена со Меѓународната година на санитација.
Амониум
Соли
Амониумскиот јон кога е додаван во хлороплатинската киселина дава жолт талог.Амониумскиот јон кога е додаван во натриум кобалтинитрит дава жолт талог.Амониумскиот јон кога е додаван во битартратот на калиум дава бел талог.
NGC 6396
Откривање
Објектот е откриен на 7 јули 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 37 м 36,2 с, а неговата деклинација, односно висината на лакот на тој агол, -35° 1' 33"".
Долина кај Лендава
Долина кај Лендава (словенечки: Dolina pri Lendavi) — населба во Општина Лендава во источна Словенија. Областа е дел од историскиот регион Прекмурје. Населбата сега е вклучена во Помурскиот статистички регион.
Маврово (Костурско)
Историја
Во XV век во Маврово биле евидентирани 178 глави на домаќинства Во османлиските даночни регистри од средината на XV век Маврово е споменато со 108 глави на семејства и 10 неженети:
Кубанска криза
Кубанска ракетна криза е еден од критичните моменти на Студената војна, кој светот го донел на раб на јадрено уништување. Конфликтот претходел на разменување американски ракети од среден опсег во Турција во 1959 година. Слични ракети биле поставени и во Италија. Одговорот на тоа бил во 1962 година СССР инсталирал јадрено оружје на Куба, што САД го прогласија како закана за нивната безбедност и повреда на сферата на интересот. Кризата ескалирала на крај на октомври во 1962 година со блокада на Куба од страна на САД. После повеќедневното натегање и „игра со нервите”, во кој главни глумци биле Џон Кенеди, Никита Хрушчов и Фидел Кастро, СССР се повлекол од оружјето, а за возврат добил гаранција од САД дека нема да има напади од Куба. Единаесет месеци по договорот Кенеди - Хрушчов (до септември во 1963 година) американското јадрено оружје во Турција било деактивирано. Постигнат бил договор за воспоставување на топли линии (таканаречено црвени телефони) меѓу Москва и Вашингтон.
Самара
Самара (руски: Самара) — град во југоисточниот дел на европска Русија, центар на Самарска област.
Покрај него минува реката Волга, а населението на градот е 1 139 000 жители според пописот на населението од 2007. Од 1935 до 1991 градот се нарекувал Куибишев по името на советскиот политичар Валериан Куибишев.
Романска православна црква
Романската православна црква (романски: Biserica Ortodoxă Română) е автокефална црква, со ранг на патријаршија. Таа е втора по големина православна црква, веднаш по Руската православна црква. Се наоѓа на седмото место од сите православни цркви.
Голем Папрадник
Голем Папрадник — село во Општина Центар Жупа, во областа Жупа, во околината на градот Дебар.
Стопанство
Селото, во основа, има полјоделска функција. Во селото има фабрички погон, работат продавници и угостителски објекти.
Население
Целосното муслиманското население на селото се Македонци-муслимани, но поради политичко-религиски причини се пишале како Турци. Во тој однос, треба да се напомене дека селото е населено исклучиво со Македонци, бидејќи жителите попишани како Турци се всушност Македонци-муслимани како и сите останати жители на селото. Доказ за тоа е наглата промена во изјаснувањето на жителите како Македонци и Турци.
Наполеонов план за инвазија на Обединетото Кралство
Наполеоновиот план за напад на Обединетото Кралство на почетокот од Војната на Третата коалиција, иако не бил реализиран, имал големо влијание врз британската поморска стратегија и врз утврдувањето на брегот од југоисточна Англија. Француските обиди да ја нападне Ирска за да го дестабилизира Обединетото Кралство или како отскочна даска за нападот на Велика Британија се реализирале во 1796 година. Првата француска Англиска армија се сконцентрирала на брегот на Ла Манш во 1798 година, но нападот на Англија бил запоставен поради тоа што Наполеон се сконцентрирал на кампањите во Египет и против Австрија. Нападот на Обединетото Кралство бил отповикан во 1802 година по потпишувањето на Амјенскиот договор. Идејата за напад станала повторно актуелна веднаш по избувнувањето на војната во 1803 година, а конечно била отфрлена во 1805 година, пред битката кај Трафалгар.
Марк Твен
Љубов кон науката и техниката
Твен бил воодушевен од науката и научното испитување. Тој развил блиско и долготрајно пријателство со Никола Тесла и двајцата поминувале многу време во лабораторијата на Тесла.
Том Соер и Хаклбери Фин
Принцот и сиромавиот, покрај фабулата што е сеприсутна во денешниот филм и литература, не беше многу добро прифатена. Раскажувајќи приказна за две момчиња кои се родени во ист ден, кои физички се идентични, книгата дејствува како социјална забелешка кога принцот и сиромавиот си ги заменуваат местата. Сиромавиот е прв обид на Твен за фикција и вината за неговите недостатоци обично паѓа врз Твен, затоа што го немал доволно искусено англиското општество, а, исто така, и од фактот дека е создаден по масивен хит. За време на пишувањето на Сиромавиот, Твен ја започнал Авантируте на Хаклбери Фин (со која постојано имал проблеми за завршување) и започнал и завршил друга книга за патување, Патување низ Европа, која го следи патувањето на Твен низ централна и јужна Европа.
Пријателството со Хенри Х. Роџерс
Во април 1907 година, Твен и Роџерс биле на крстарење, на отворањето на изложбата Џејмстаун во Вирџинија. Јавната популарност на Твен била толку голема што многу обожаватели земале бродови до котвата на Канава со надеж дека ќе добијат поглед од него. Откако собирот на бродови околу јахтата стана опасност, тој конечно беше принуден да излезе на палубата и да ги поздрави собраните.
Погледи
"Кога ја завршив француската револуција на Карлил во 1871 година, јас бев гирондин. Оттогаш кога и да го прочитам, го читам различно- под влијание сум и се менувам, малку по малку, од животот и околината... а сега ја оставам книгата уште еднаш и признавам дека сум санскулот!- Не блед санскулот без карактер, туку марат."
Религија
"Има една значајна работа за христијанството: лоша, крвава, безмилосна, материјална и присвојувачка. Измислувањето на пеколот мерено по денешните христијани, лош колку што е, лицемерен колку што е, празен и безначаен колку што е, ниту божеството ниту неговиот син се христијани, ниту се квалификува за умерено високо место. Нашата религија е ужасна. Флотата на светот може да плива во просторна удобност на невината крв што се пролеа."
Есеј
Литературен есеј
Литературен есеј се пишува за објаснување, критика или давање личен став за некое книжевно дело (расказ, роман, песна, драма...). Може да се однесува за целото дело (во вид на лектира) или да се одговори на определена, конкретна тема (на пример, за ликовите, за некој мотив од делото, за стилот на авторот итн.) . Во воведот на литературниот есеј е добро да се биде краток, да се дадат само сугестии, односно да се посочи правецот кон што ќе се движи анализата во понатамошниот текст.
Лозово
Лозово — село во Општина Лозово, во областа Овче Поле, на патот помеѓу Велес и Штип. Старото име на селото е Џумајлија. Претставува едно од најголемите штипски села, а воопшто и овчеполски. Селото е административно седиште на истоимената општина.
Демографија
Според податоците на бугарскиот етнограф Васил К’нчов, селото во 1900 година имало 150 Турци.
Како турско село означено било и од страна на Леонард Шулце Јена и Димитар Гаџанов.
Родови
Според истражувањата од 1958 година, родови во селото
Македонски
Континентална кора
Потекло
Застапниците на хипотезата на мирување велат дека зафатнината на континенталната кора останала иста по првичното брзо планетарно раслојување на Земјата, и дека денес забележаната старосна распределба произлегува чисто од процесите кои воделе до образувањето на кратони (деловите од кората згуснати во кратони потешко се преработуваат од тектонските сили). Меѓутоа, ова гледиште не е нашироко прифатено.
Делувачки сили
Спорно е дали континенталната кора со текот на времето се зголемува, намалува или останува иста. Еден модел укажува на тоа дека до пред 3,7 милијарди години континенталната кора имала зафатнина само 10 % од денешната. Пред 3,0 милијарди години таа нараснала на 25 %, а потоа пред 2,6 милијарди години следел брз раст до 60 % од денешната количина. Растот се чини дека се одвивал во изблици на зголемена активност, што одговара на петте епизоди на зоглемена корообразба низ геолошката историја.
Економска историја на Турција
По Втората светска војна
По 1950 година земјата претрпела економски нарушувања уште еднаш во една деценија. Најсериозната криза се случила кон крајот на 1970-тите. Во секој случај, периодот на брза експанзија предводена од индустријата, обележана со нагло зголемување на увозот, резултирала во кризен биланс на девалвација на турската лира и програмите за штедење, дизајнирани да ја намалат домашната побарувачка за странски производи. Овие мерки биле спроведени во согласност со упатствата на Меѓународниот монетарен фонд. Овие мерки довеле до доволно подобрување на надворешните долгови на земјата за да се овозможи продолжување на заемите на Турција од странски доверители. Иако воените интервенции од 1960 и 1971 година биле делумно поттикнати од економски потешкотии, по секоја интервенција турските политичари ги зголемувале трошењата на владата, предизвикувајќи прегревање на економијата. Во отсуство на сериозни структурни реформи, Турција имала хронични дефицити на тековната сметка, обично финансирани од надворешно задолжување што го натерало надворешниот долг на земјата да се зголеми од деценија на деценија, достигнувајќи до 1980 година околу 16,2 милијарди американски долари, или повеќе од една четвртина од годишниот бруто-домашен производ. Трошоците за сервисирање на долгови во таа година изнесувале 33% од извозот на стоки и услуги.
Реформите на Озал
Намалувањето на јавните расходи, што било во срцето на програмата за стабилизација, нагло ја забавило економијата кон крајот на 1970-тите и раните 80-ти. Реалниот бруто-национален производ се намалил за 1,5 процент во 1979 година и 1,3 проценти во 1980 година. Секторот за производство и услуги почувствувале голем дел од влијанието на овој пад на приходот, при што производствениот сектор работел со близу 50% од вкупниот капацитет. Како што се олеснило ограничувањето на надворешните плаќања, економијата нагло се намалила. Помеѓу 1981 и 1985 година, реалниот БДП пораснал за 3 проценти годишно, предводено од растот во секторот за производство. Со тесни контроли врз заработката и активностите на работниците, индустрискиот сектор започнал да се повлекува на неискористениот индустриски капацитет и го зголемил производството со просечна стапка од 9,1 процент годишно во периодот меѓу 1981 и 1985 година. Девалвацијата на лирата, исто така, помогнало Турција економски да стане конкурентна. Како резултат, извозот на производи се зголемил за просечна стапка од 4,5 проценти на годишно ниво во текот овој период.
Караваџо
Животопис
Караваџо бил со буен, експлозивен карактер, често влегувал во расправии, кавги, тепачки, криминални дејствија поради што неговото име често се споменувало во полициските извештаи.
Технологија
Караваџо развил специфична ликовна технологија. Користел битумен како подлога - црна, темна над која градирајќи извлекувал колористички тонови кои се движеле од потемни кон посветли. На тој начин успеал да создаде специфична атмосфера особено во изразитите контрасти на светлото и темното. Таа сценска драматичност била една од најзначајните скоро револуционерни постапки во западното сликарство со што успеал да ја отргне уметноста која опасно се приближила до илустративност, допадливост и отсуство на автентична инспирација.
Јадранка Стојаковиќ
Животопис
На 16-годишна возраст, Стојаковиќ се приклучила на џез групата, на нејзиниот чичко Вукашин Радуловиќ и настапувала со нив низ целата земја, како и во другите делови на Европа (претежно во Германија ). Во 1981 година таа пееше вокал со Исмет Дервоз за југословенскиот претставник Вајта на Евровизија 1981 во Ирска. На Зимските олимписки игри 1984, што се одржаа во нејзиното родно Сараево, таа ја испеала официјалната тематска песна на Игрите. Во тоа време, таа била наградена за најдобар уметник на СФР Југославија. Таа престојувала во Јапонија од 1988 до 2011 година. Во 2009 година, доживеала тешка повреда на сцената. Нејзината повреда била дијагностицирана како амиотрофична латерална склероза (АЛС), моторна невронска болест.
Таа починала во старечки дом на 3 мај 2016 година. Погребана е на 9 мај 2016 година во Врбања, предградие на Бања Лука.
Француска револуција
Причини
Друга причина за револуцијата била финансиската криза во Франција. Луј XVI направил обид за излегување на земјата од кризата и вовел даноци и за свештенството и за аристократијата, и го свикал Сталешкото собрание. Сепак, ова не успеало да го смири третиот сталеж, кои се собрале во Салата за тенис во Версај и заколнале дека нема да се раздојуваат сè додека не биде донесен Устав на Франција, на тој начин, било создадено Националното собрание. На 26 август 1789 била донесена Декларација за правата на човекот и граѓанинот, со која Французите се прогласиле за еднакви со своите права за слобода, сопственост и безбедност.
Влијание
Револуцијата, сама по себе, е епохален настан во историјата на Европа. Се смета за пресвртница во западната демократијата што ќе предизвика далекусежни промени - појавата на граѓанството како главна политичка и буржоазијата како главна економска сила.
Црква „Св. Ѓорѓи“ - Кнежино
Местоположба
Црквата е сместена во средишниот дел на самиот манастир, кој се наоѓа пред самото село Кнежино.
Дарко Јефремов
Биографија
Во 2017-та се преселува во Чикаго, каде почнува да работи како камионџија, професијата која до ден денес ја работи.
Бургундско вино
Одлики и класификација на виното
Бургундското вино е на некој начин најтерористички регион во Франција. Огромно внимание се посветува на потеклото, и во кој од 400-те видови почви во регионот се одгледува грозјето на виното.
Световацлавски корал
Според, строфичката структура, јазикот, ја потврдуваат таа претпоставка. Текстот на песната имал првично три строфи. Потеклото му било од Стара Чешка. Нејзината последна форма е од крајот на XVIII и XIX век и во таа верзија сè уште се користи и денес.
Во 1918 година, во почетокот на чехословачката држава, за песната се дискутирало како можен кандидат за државната химна.
Крпени
Историја
Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година селото било евидентирано како напуштена населба. Подоцна, на местото каде некогаш се наоѓало селото биле изградени колибарски куќи од жителите на Маврово, кои доаѓале во Крпени за да ги обработуваат своите земји.
Крпени постои до денес, но до 1981 година се водела како напуштена населба без жители.
Алигатор
Алигаторите (Alligator) се род на крокодиловидни влекачи од фамилијата на Alligatoridae. Се разликуваат од крокодилите по нивната поширока и пократка глава. Тие се исто така помалку агресивни од нивните роднини – крокодилите. Родот Алигатор содржи два преживеани вида: Кајманите од централна и јужна Америка, кои спаѓаат во иста фамилија како алигаторите, се разликуваат по тоа што немаат коскен септум меѓу ноздрите.
Нацуме Сосеки
Работата во Велика Британија (1901-1903)
Во текот на 1900 година, јапонската влада го испратила Нацуме на студии во Обединетото Кралство, како прв јапонски стручњак за англиска книжевност. Нацуме заминал во Кембриџ, меѓутоа се откажал од идејата да студира таму, бидејќи стипендијата што му ја дала јапонската власт биал мала. Наместо тоа, тој се запишал во Лондонски универзитетски колеџ. За време на престојот во Велика Британија, Сосеки вкупно четирипати го променил своето место на живеење, а најмногу се задржал кај Присила и Елизабет Лејл од Клапхајм. Пет години подоцна, во воведот на својот роман Бунгакурон, го опишал тој период од својот живот со зборовите:
NGC 6398
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 42 м 43,9 с, а неговата деклинација, односно висината на лакот на тој агол, -61° 41' 38". Положбениот агол на објектот е во износ од 6°.
Стратегија и тактика на Тамерлановата војска
Битката започнувала со стрелање од предните позиции, а потоа се приклучувале челните одреди (ударни сили). Левото и западното крило, имале свој челен одред кој стапувал во дејство по потреба, како помош на главниот челен одред. Ако овие сили не биле доволни, Тамерлан ги уфрлал левата половина на десното крило и десната половина на левото крило. Ако и тие не биле доволни, напаѓал со останати сили од крилата. Ако било неопходно, ја внесувал резервата кој била под негова команда.
NGC 1977
Откривање
Објектот е откриен на 18 јануари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Панегирик
Историјат
Римјаните обично панегирикот го ограничувале само на живите, а покојникот добивал посмртни говори. Најпознат пример на латински панегирик е оној од Плиниј помладиот (100 г. н.е.) одржан во Сенатот по повод неговото преземање на конзулството, кој содржел пофалба за Трајан, која некои научници ја сметаат за исполнета. Во 336 година, Евсевиј Кесариски одржал панегирик за Константин Велики на 30-тата година од неговото владеење, во кој тој ја прекинал традицијата величајќи ја побожноста на царот, а не неговите световни достигнувања. Во Византиското Царство, василикос логос бил формален панегирик за императорот кој бил испорачуван во важна прилика.
Плимна сила
Математичка разработка
Првиот запис е гравитационото забрзување поради масата M при центарот на референтното тело m,т.е., во точката каде \Delta r е нула. Овој запис не ги опфаќа набљудуваните забрзувања на честичките на површината на m бидејќи во однос на M, m ( се што е на површината) е во слободен пад. Кога силата на подалечната честичка е одземена од силата на поблиската честичка, првиот запис се поништува, како и сите друи записи од ист ред. Останатите (остаточни) записи ја претставуваат разликата споменета погоре и се записите за плимната сила (забрзување). Кога ∆r е мало во споредба со R, записот по првиот остаточен запис е многу мал и може да се занемари, со што се добива приближното плимно забрзување \vec a_t(осно) при разгледувањето на растојанија како ∆r, по должина на оската која ги поврзува центрите на m и M:
Знамиња на Тамерлановата војска
Во некои од минијатурите, Тамерлановите војници се претставени со црвени знамиња. Во текот на индискиот поход, Тамерлановата војска користела знамиња на кои бил претставен среберен змеј со црна позадина. Пред започнувањето на кинескиот поход, Тамерлан на своите војници им наредил да земат со себе знамиња со претстава на златен змеј.
Според една легенда, пред почетокот на Битката кај Ангора Тамерлан се сретнал со османлискиот султан Бајазит I. Османлискиот султан наспроти Тамерлановото знаме изјавил: „Каква дрскост, да мислиш дека му припаѓаш на целиот свет“. Како одговор, Тамерлан, укажувајќи на османлиското знаме, истакнал: Уште поголема дрскост е да се мисли дека месечината ти припаѓа на тебе.
Украдениот накит (филм од 1931)
Украдениот накит (англиски: The Stolen Jools) - американски филм од 1931 година, во режија на Вилијам Ц. Мек Ген. Главните улоги ги играат: Бастер Китон, Џоан Крафорд, Едвард Г. Робинсон итн.
Герлиц (округ)
Географија
Округот се состои од југоисточниот дел на Лужица и западниот дел од Шлеска, вклучувајќи дел од Лужичките Возвишенија. Лужичка Ниса создава дел од источната граница, додека Шпре тече низ западниот дел на округот.
Ласерда (лифт)
Ласерда (на португалски: Elevador Lacerda) — лифт во градот Салвадор во сојузната држава Баија во Бразил. Тој е првиот урбан лифт во светот. На 8 декември 1873 година, кога бил отворен и пуштен во употреба, тој бил највисок во светот, со 63 метри височина.
Се наоѓа во градот Салвадор, во бразилската сојузна држава Баија и служи за јавен превоз помеѓу плоштадот Саиру во Долниот град и плоштадот Томе де Соса во Горниот град. Денес лифтот Ласерда е една од главните туристички атракции и разгледница на градот. Од врвот на своите кули, може да се види поглед на Заливот на сите светци, пазарот Меркадо Модело и тврдината Сао Марсело во позадина.
Плантагенети
Династија Плантагенет била кралска династија која со Кралство Англија управувала во периодот од 1154 до 1399 година. Династијата има директно потекло од династија Анжујци, кои пак потекнуваат од Франција. Во времето на својата најголема моќ, династијата владеела со области од Аквитанија, Нормандија, Бретања, Велс, Ирска, Кипар. Династијата имала претензии и кон престолот на Франција, Кастиља, Ерусалим и Сицилија. По отстранувањето им од власт, за англискиот престол започнала т.н. Војна на розите помеѓу династија Јорк и династија Ланкастер, кои исто така имале потекло од Плантагент.
Голем Град
Животински и растителен свет
Опкружувањето со големата количина на вода, геолошката подлога и близината на Средоземјето овозможиле на островот да владее посебна микроклима која е причина за појава на богата и ретко распространета вегетација, во која доминираат јужноевропските флорни елементи (41 или 25,6% - субсредоземни видови; 29 или 18,2% - евроазиски; 20 или 12,6% - средоземни; 18 или 11, % - понтски; 17 или 10,6% - европски; 10 или 6,2% - мезиски; 8 или 5,0% - околуполарни; 5 или 3,1% - културни; 4 или 2,5% - атлантско-субсредоземни; 3 или 1,9% - космополити; 3 или 1,9% - илирски; 2 или 1,2% - скардо-пиндски).
Историски споменици
Освен за љубителите и проучувачите на природата, островот Голем Град е едно од најатрактивните места за оние чии интересирања се насочени кон откривањето и исражувањето на остатоците на населбите од неолитот, старомакедонското и римското време (некропола) и средновековието. Освен римската некропола, откриени се шест цркви постоеле дванаесет. Островот впрочем бил континуирано населен 2000 години, а манастирскиот живот се одвивал од X до XIV век. Меѓу пронајдените цркви, од особен интерес е онаа подигната и живописана во XIV врз темели на римска цистерна за вода.
Островот има три пристаништа: „Св. Петар“, „Гојдарица“ и „Влаија“.
Прва македонска кошаркарска лига 2001/02
Унапредување и отпаѓање
1 Центар добил вајлд карта на местото на Алумина заради пополнување на Првата лига.
Супер лига
Извор:
Горно Мелничани
Потекло и значење на името
Своето име селото го добило според повремената река Мел(е)ница, која тече крај селото, а чие име доаѓа од старословенскиот збор за воденица. Името на селото настанало според занимањето на првобитните жители (мелничани), а за разликување од пониското истоимено село било наречено Горно Мелничани.
Историја
Во 1467 година имало 9 семејства; во 1536-39 година имало 16 семејства, 2 неженети и 1 вдовица; додека во 1583 година имало 33 семејства и 8 неженети.
Самоуправа и политика
Селото влегува во рамките на Општина Центар Жупа, која била една од ретките општини, кои не биле променети со новата територијална поделба на Македонија во 2004 година. Во периодот од 1996-2004 година, селото исто така припаѓало на некогашната Општина Центар Жупа.
Кармело Ентони
Кариерата на колеџ
Ентони изјави дека планирал да остане во Сиракјуз две или три сезони, ама бидејќи веќе постигнал сѐ што си зацртал, решил да ја остави колеџ-кариерата и се пријавил како слободен за НБА-Драфтот во 2003 година. Некои од најдобрите достигнувања на Мело додека бил во Сиракјуз се прогласувањето за член на Вториот американски тим од „Associated Press, го водел својот тим до рекорд од 30 победи и 5 порази, ја освоиле првата титула и бил избран за Бруцош на годината. Исто така бил именувн во првиот тим на Истокот и Бруцош на годината во Источната конференција.
Сезоната 2008–2009
Нагетси ја освоија Северозападната дизивија и завршија како втори во Западната конференција со тимски рекорд од 54 победи и 28 порази. Ентони ја завршија сезоната со 22,8 бода по натпревар. Откако изгубија во пет настапи во ред во плејофот (2004-2008) на 29 април 2009 година, Ентони победи во својата прва плејоф- серија кога Нагетси ги победија Њу Орлеанс Хорнетс во пет натпревари во првата рунда. Потоа ги пораазија и Далас Маверикс со 4-1 во конференциското полуфинале. Во третиот натпревар, Мело погоди тројка во последната секунда за победа со два разлика. Денвер продолжи во конференциското финале, но беа елиминирани од Лос Анџелес Лејкерс со 4-2, на роденденот на Ентони.
Сезоната 2012–2013
На 30 јануари 2013 година, во натпреварот против Орландо Меџик, Ентони постави тимски рекорд за 30 натпревари по ред со постигнати над 20 бода, кршејќи го стариот рекорд на Ричи Гуерин. Ентони подоцна го продолжи рекордот на 31 натпревар откако постигна 25 бода во победата против Милвоки Бакс.
Контроверзии
Во 2004 година, Ентони беше уапсен за поседување на марихуана, откако инспекторите на Меѓународниот аеродром во Денвер нашле марихуана во неговиот ранец. Подоцна обвиненијата беа отфрлени откако Џејмс Канингем, пријател на Ентони признал дека марихуаната е негова. Истата година, Ентони се појави во видеото насловено како, „Stop Snitchin'“, кое ги предупредуваше жителите на Балтимор кои соработувале со полицијата дека ќе се соочат со насилство. Подоцна, Ентони се оддалечи од видеото. Во 2006 година, Тајлер Брендон Смит, пријател на Мело, беше застанат во возилото на Ентони и беше уапсен за поседување марихуана и прекршување на три сообраќајни закони. Подоцна во истата година, Ентони учествуваше во тепачката меѓу Нагетси и Никси за време на натпреварот во Медисон Сквер Гарден. Поради тоа, беше суспендиран на 15 натпревари.
Извод од производ
Доказ
Бидејќи по дефиниција:, имаме:
Сè насекаде одеднаш
Филмот добил речиси универзално признание за прикажувањето на филозофските концепти како што се егзистенцијализмот, нихилизмот и апсурдизмот, како и други теми, вклучувајќи генерациска траума, АДХД и азиско-американски идентитет. Бил пофален и за неговата оригиналност, визуелни елементи, сценарио, режија, хумор, емоционална резонанца и изведбите на Јео, Хсу, Кертис и Куан. Признанијата на филмот го вклучуваат тоа што Националниот одбор за рецензија и Американскиот филмски институт го сместиле во топ десет филмови за 2022 година; два Златни глобуси за Јео и Куан на 80-тото доделување на наградите Златен глобус од 6 номинации, вклучително и за најдобар филм Мјузикл или комедија и најдобар режисер; пет награди од водечките 14 номинации на 28. Critics' Choice Awards, вклучително и за најдобар филм ; пет номинации на 29. Screen Actors Guild Awards, вклучувајќи актерски номинации за целокупниот ансамбл и индивидуални номинации за Јео, Куан, Хсу и Кертис; 10 номинации на 76. Филмски награди на Британската академија, вклучително и најдобар филм, најдобра монтажа и 11 номинации на 95. награди на Оскар, вклучително и за најдобар филм, станувајќи најноминиран филм на церемонијата.
Развој и пишување
Сцените во кои Евелин тренира боречки вештини и станува ѕвезда на акционите филмови биле визуелно и контекстуално инспирирани од филмовите на Вонг Кар-Ваи; Крис Ли од Vulture напишала дека тие „предизвикуваат расположение на извонреден романтичен копнеж што ќе биде веднаш препознатлив ... како мерило“ на делата на Вонг. Универзумот во кој Евелин и Џој се карпи бил под влијание на детската книга Силвестер и магичното камче (1969) и видео играта Сè (2017).
Улоги
Во август 2018 година било објавено дека Јео и Авквафина добиле улога да глумат во така опишаниот „интердимензионален акционен филм“ од Куан и Шајнерт, а Ентони и Џо Русо биле прикачени како продуценти. Авквафина го напуштила проектот во јануари 2020 година поради конфликти во распоредот и била заменета со Стефани Хсу. Џејмс Хонг, Ке Хуј Куан и Џејми Ли Кертис се приклучиле на актерската екипа. Тоа го означило враќањето на Куан во филмографијата, од која се повлекол во 2002 година поради недостаток на кастинг можности. Кван и Шајнерт биле инспирирани да му ја дадат улогата на Куан откако виделе дека објава каде на политичарот Ендрју Јанг се прикажува како возрасна верзија на Short Round, ликот на Куан од Индијана Џонс и Храмот на пропаста (1984). Тие биле љубопитни да дознаат со што се занимавал Куан и дознале дека тој е на возраст на Вејмонд; Случајно, Куан решил да се врати на глумата околу истата временска рамка пред да му се обратат за улогата. Поранешниот колега на Куан во „The Goonies“ (1985), Џеф Коен, служел како негов адвокат за да преговара за неговиот договор за филмот.
Благајна
Надвор од Соединетите Држави, други територии со најголема заработка од 31 јули биле Обединетото Кралство (6,2 милиони долари), Канада (5,1 милиони долари), Австралија (4,5 милиони долари), Русија (2,4 милиони долари), Тајван (2,3 милиони долари), Мексико (2 милиони долари), Хонг Конг (1,7 милиони долари), Германија (1,5 милиони долари), и Холандија (1,1 милион долари).
Електрода
Електрода е електричен проводник кој се користи за поврзување со неметален дел од колото (пр. полупроводник, електролит, вакуум или воздух). Зборот електрода го дал Вилијам Вавел на барање на научникот Мајкл Фарадеј од грчките зборови електро, што значи килибар и ходос што значи начин. Електрофорот, создаден од Јохан Вилке, е рана верзија на електрода која се користи за проучување на статичко електрично напојување.
NGC 1979
Откривање
Објектот е откриен на 20 ноември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Московиум
На 1 февруари 2004 година тим составен од руски научнници од Институт за истражување на атоми и американски научници од Националната лабораторија „Лоренс Ливермор“ успеале да добијат четири атоми од московиум.
Архиѓакон
Архиѓакон се вика најстариот ѓакон од монашкиот ред кого во тој чин го именува епископ. Меѓу ѓаконите, архиѓаконот ужива само чест, но не и власт, и има предност при богослужбите.
Кралство Англија
Кралството Англија (927-1707) претставувало суверена држава која се наоѓало во северозападниот дел на континентална Европа. Кралството се протегало на британскиот остров, а во негов состав влегувале денешната држава Англија, Велс и неколку острови. На север кралството граничело со Кралство Шкотска. Главен град на Англија бил Винчестер, каде се наоѓала и главната кралска резиденција. Освен престолнината, големи центри во тоа време претставувале и Вестминстер и Глостер.
Манастир „Св. Ѓорѓија“ - Сопот
Свети Ѓорѓија — македонски православен манастир кој се наоѓа во близината на селото Сопот во околината на Велес. Манастирот е сместен веднаш на самиот лев брег на реката Вардар наспроти манастирот „Света Петка“ и висечкиот мост кој води кон ЖС „Рајко Жинзифов“ и селото С’лп. Веднаш над манастирот минува и делницата Скопје - Велес на автопатот „Александар Македонски“. Црковниот храм е новоградба, а непосредната околина на дворот е во  завршна фаза на уредување. Во непосредната близина на црковниот храм се наоѓа трпезарија за ручање, на која се дели ручек за славата на патрониот празник на манастирот. Македонскиот просветител Јордан Хаџи Константинов - Џинот во својот напис „Велес - статистическо описание“ во „Цариградски весник“ од на 7 март 1859, за селото Сопот запишал дека е христијанско село кое има 10 куќи и урнатини од манастирот на средновековниот војвода Радич како и негова крепост. Имајќи ја предвид местоположбата на сегашниот манастир и остатоците од утрдувања во близината, може да се претпостави дека денешниот манастир се наоѓа на местото на некогашниот средновековен манастир.
Kiloo
Игри
Kiloo има создадено лиценцирани игри од брендови и претпријатија како:
Делта Лебед
Именување
Делта Лебед (δ Cygni, Delta Cygni) е ознаката под која ѕвездата се води во Бајерово означување. Ознаките за двете составници — Делта Лебед A и B доаѓаат од Вашингтонскиот каталог на повеќеѕвездени системи (WMC) и е усвоен од Меѓународниот астрономски сојуз (МАС).
Поларна ѕвезда
Делта Лебед е видлива ѕвезда сместена на 3° од прецесиска патека опишана преку небесната сфера од Северниот Пол на Земјата. Ова значи дека ќе биде поларна ѕвезда во текот на неколку века, почнувајќи од 11250 г, наместо денешната Северница (која е на само 0,5° од прецесиската патека).
Каратманово
Население
Според последниот попис од 2021 година, во селото живееле 430 жители, од кои 426 Македонци, 2 Турци и 2 лица без податоци.
Избирачко место
На претседателските избори во 2019 година, на ова избирачко место биле запишани вкупно 328 гласачи.